Brazil Nagydíj - Sebastian Vettel indul az élrõl
A második vb-címét már az október elején rendezett Japán Nagydíjon bebiztosító Sebastian Vettel indul az élrõl az idényzáró vasárnapi Forma-1-es Brazil Nagydíjon.
A szombati idõmérõ edzésen Vettel mögött csapattársa, az ausztrál Mark Webber lett a második, a brit Jenson Button (McLaren) pedig a harmadik a 4,3 km-es interlagosi pályán. A német autóversenyzõ 15. pole pozícióját - pályafutása során a harmincadikat - szerezte meg az idei világbajnokságon, ezzel megjavította a brit Nigel Mansell 1992-es csúcsát: a legendás brit autóversenyzõ 19 évvel ezelõtt 14 alkalommal startolhatott az elsõ rajtkockából.
A rajtsorrend (a viadal honlapja alapján):
1. sor: Sebastian Vettel (német, Red Bull) Mark Webber (ausztrál, Red Bull)
2. sor: Jenson Button (brit, McLaren) Lewis Hamilton (brit, McLaren)
3. sor: Fernando Alonso (spanyol, Ferrari) Nico Rosberg (német, Mercedes)
4. sor: Felipe Massa (brazil, Ferrari) Adrian Sutil (német, Force India)
5. sor: Bruno Senna (brazil, Renault) Michael Schumacher (német, Mercedes)
6. sor: Paul di Resta (brit, Force India) Rubens Barrichello (brazil, Williams)
7. sor: Jaime Alguersuari (spanyol, Toro Rosso) Sébastien Buemi (svájci, Toro Rosso)
8. sor: Vitalij Petrov (orosz, Renault) Kobajasi Kamui (japán, Sauber)
9. sor: Sergio Perez (mexikói, Sauber) Pastor Maldonado (venezuelai, Williams)
10. sor: Heikki Kovalainen (finn, Lotus) Jarno Trulli (olasz, Lotus)
11. sor: Vitantonio Liuzzi (olasz, Hispania) Daniel Ricciardo (ausztrál, Hispania)
12. sor: Jérome d,Ambrosio (belga, Virgin) Timo Glock (német, Virgin)
A 71 körös futamot magyar idõ szerint vasárnap 17 órától rendezik.
forma1